




MODERNA KUHINJA SLIČI VIŠE KEMIJSKOM LABORATORIJU NEQO 
DOSADAŠNJOJ KUHINJI. SAMO MALA STE LAŽ A, KOJU VIDIMO 
LIJEVO NA NAŠOJ SLICI, SJEĆA NAS NA NAŠU DOSADAŠNJU KUHINJU 

Gospodin instruktor Ilustrirao Stjepan MacanK 


Neugodnim zvrčanjem razbudila je budilica 
đaka već u sedam. Stajala je na svoje tri tanke 
noge u porculanskom tanjiru i gledala u njega 
mrko i prijeteći. 

»Zar je već jutro?« 

Đak je navukao na žuta prsa košulju. Isturio 
je mršave, dugačke noge 
ispod pokrivača lijeno i 
pospano i odmah ih povu- 
kao natrag. Tako je hla- 
dno bilo u sobi. 

»Kako bi čovjek došao 
do hlača, a da pri tom ne 
mora izlaziti iz kreveta?« 
pomislio je on. 

Ostao je tako časak le- 
žeći i razmišljajući, ali mu 
pogled pade na uru, što je 
nervozno brzala naprijed, 
i to ga sjeti, da mora u 
osam biti već na instruk- 
ciji. Kraj rubova starog, 
zimskog kaputa, koji je 
visio na prozoru umjesto 
zavjese, proviri blijedo 
sunce i zaigra po svilenim 
paučinama u ćoškovima. 

»Nezgodno,« srdio se 
student. »Ipak ću morati 
do hlača. Zar je ta pro- 
kreta jesen morala tako 
rano doći?« 

On baci pokrivač sa se- 
be i spusti noge na pod, da 
što prije dospije do stola, 
gdje je ostavio hlače. Ali 
čim se ispruži na nogama 
i napravi prvi korak, klec- 
nuše mu koljena kao po- 
košena i on se samo složi 
na pod. 

»Šta je ovo?« pomisli 
zaprepašteno i opipa ru- 
kom oba zgloba, da mu 
nije što puklo u njima. Ali 
oni su bili sasvim normal- 
ni, i nije čak ni boli osje- 
ćao u njima. 

»Pa što je to onda?« uplaši se on sjedeći onako 
golih nogu sve do koljena. Tko zna, kako se dugo 
ne bi usudio ni maknuti s mjesta, da ga hladan 
jutarnji dah, što je ulazio kroz prozor, ne pri- 
sili da požuri. Pogleda strašljivo na uru. Kako 
je samo životinjski brzala! 

Oprezno ispruži opet noge. Ni najtiši se zvuk, 
koji bi odavao, da u kostima nešto nije u redu, 
nije začuo. Ni zaboljele ga noge nisu. Samo kad 
prijeđe dlanovima po obim dugim nogama, nje- 
mu se učini, da su mu noge tanje. 


»Kako bi to moglo biti?« začudi se on naivno 
gotovo na glas i nevjerujući sam sebi opipa još 
jedamput rukom obje noge od gležnjeva do 
koljena. 

»Tanje . . . uistinu tanje . . . upravo osjetljivo,« 
zgrozi se tada i zagleda se velikim očima preda 

se. »Otkuda opet ovo?« 
Ura je kucala i đak ču, 
kako odbija četvrt osam. 
Vjetar je odgrnuo kaput 
na prozoru, i sunce pogle- 
da cijelim licem unutra. 
Ono dopuže do studenta i 
pomiluje ga toplim, vlaž- 
nim usnama. Vidje kroz 
prozor jablanove, kako 
mašu riđim grivama. 

»Ali što je s mojim no- 
gama? I kako ću ja danas 
na instrukciju?« 

Čim se sjeti instrukcije, 
spopade ga strah, da ne 
zakasni, i brzo se uhvati 
rukama za rub kreveta. 
Upre svom silom i pokuša 
se pridići đignuvši glavu, 
ali čim se izdiže do polo- 
vice, klecnuše laktovi i on 
se opet složi na pod. 

»Što je to sa mnom?« 
užasne se on sada nesamo 
uplašen, već i bijesan. 
»Zar su mi i ruke i noge 
preko noći otkazale slu- 
žbu? Ili se to netko šali 
sa mnom?« 

Zasuče rukave na košu- 
lji do ramena i tada opazi 
na prvi pogled, da su mu 
i ruke postale osjetljivo 
tanje. To ga toliko zapre- 
pasti, da nekoliko časaka 
ne smjede ni okom trep- 
nuti. 

»Ovo je uistinu ne- 
shvatljivo,« promrmlja on 
ne znajući, što da reče, 
nesposoban čak i da se srdi. »Pa ja sam u polo- 
vicu tanji u svim udovima i kako izgleda ne ću 
se sam ovako nikada podići. Ili je netko došao 
noćas, dok sam spavao, i istesao mi ruke i noge 
sa svih strana, ili ja već nekoliko nedjelja slabim, 
a da mi t® uopće nije palo u oči sve do danas, kad 
je već prevršilo mjeru?« 

Budući da je ovo drugo bilo shvatljivije, on 
povjeruje. Ali tada se strah uvuče tolikom silom 
u njega, da čisto zabije nokte u drvene okvire 
kreveta. 



*. 

»To dakle već nekolika nedjelja ja slabim . . . 
A moja instrukcija?« 

I tada mu tek bi jasno, kolike dimenzije za- 
uzima njegova jutrošnja nevolja. Obolio je i sada 
ga čeka grozno, mrtvačko, mjesečno ležanje u 
krevetu u nekoj stjeničavoj bolnici, doktorske 
pregledbe svake nedjelje dva puta, koje traju 
nekoliko minuta, bolnička hrana, od koje se po- 
vraća, i dani među ispijenim bolesničkim licima, 
dok napolju umire jesen u rumenim krošnjama 
i stižu prve kiše. Nečujni koraci podvornika i 
sestara, što svakog dana odnose nekoga, iza kako 
izbaca pola lavora krvi. I njegova instrukcija na 
koncu! 

To je bilo ono najteže. U mislima grozničavo 
prođe sve poteškoće, koje je morao prebroditi, 
dok ju je dobio. Našao mu ju je neki slučajni, 
neznatni poznanik, od koga bi se prije nadao 
smrti, nego takvoj usluzi, upozorivši ga dabome 
prije, što znači jedna takva instrukcija. Radit će 
dva sata na dan, osim nedjelja i praznika, kad 
uopće ne će držati obuke, a platit će mu hiljadu 
i dvjesta dinara mjesečno. To je plaća, kakvu 
dobivaju činovnici s maturom za osamsatni rad. 
S njom se može živjeti. Koliki bi je ljudi htjeli i 
koliko je on imao muke, dok mu ju je pribavio! 
Samo gospodin, otac djevojčice, koji ne žali vrlo 
mnogo žrtvovati za svoju kćer, zabrinut za njeno 
zdravlje, koje mu više vrijedi nego ne znam ka- 
kvo obrazovanje, želi, da inštruktor bude posve 
zdrav. A što je s njegovim zdravljem? 

Zdrav je. — Sasvim? — Zar moguće izgleda 
bolestan? — Je li mu tko umro u rodu? — Otac 
i brat. — Od? — Pluća. Od čega bi drugog? 

Poznanik se ugrizao. Student je problijedio. 

Ne će im to reći. Reći će ... ne će uopće reći, 
da mu je tko umro. 

I tako se desilo, da su poznanik i student za- 
jedno prevarili dobroga gospodina, što dabome 
baš nije išlo tako lako. Trebalo je donijeti i 
liječničku svjedodžbu, jer sumnjičavi otac nije 
nikome vjerovao, sigurno poučen iskustvom, sa- 
mo na riječ. Na sreću student je uistinu bio zdrav, 
•i sve se uredilo. Već dva mjeseca dobivao je on 
plaću i egzistencija mu je bila osigurana. Mogao 
je studirati dalje bez straha za život. 

A sada? Sada je došla bolest! Što će sada reći 
gospodin otac? Kako će se držati, kad čuje? 


S kakovim će mu licem student saopćiti, da je 
bolestan? 

Sjedio je na podu naslonjen na krevet i gledao 
pustim očima preda se. Sunce je već prešlo preko 
njega i sad je igralo po ormaru s knjigama. Nije 
mu više ni zima bilo, bešćutan za sve, što se oko 
njega dešava. Samo je u mozgu zvjerski rovala 
misao: »Što sada?« 

Otkucala je ura svojim metalnim srcem pol 
osam. Student se trgnuo na podu kao uboden. 
Danas će ga na instrukciji uzalud čekati! 

I spopade ga užas. 

Ne, on ne smije izgubiti ovu instrukciju, pa 
bilo, što bilo! On će skupiti svu snagu i otići na 
nju, kao da mu nije baš ništa. Kad je mogao 
dva mjeseca ići, moći će i danas. Nije nikako 
moguće, da je preko noći toliko oslabio. Treba 
samo volje. Treba htjeti i sve će ići. Samo glu- 
pan ne može. Obući će se, požuriti se i održati 
instrukciju, kao što je već mjesece drži, a onda 
će otići doktoru da dozna, šta mu je. Moguće i 
nije opasno, a on se tako uplašio? Moguće će se 
liječiti i pri tom moći i instrukciju držati? I nitko 
ne će ni znati za to. Treba samo htjeti! 

Skupio je svu snagu i uspravio se. Zaboljele su 
ga smrtno noge i zamračilo mu se pred očima, 
ali ipak nije pao. Ostao je čas stajati, s nečim 
kiselim u ustima, dok mu se nije opet razbistrio 
vid. Tada je navukao hlače i cipele, sve s grozni- 
čavim, nadnaravnim naporom, umio se i požurio 
od kuće, da ne zakasni. 

Napolju ga dočekalo već toplo jesensko jutro 
s modrikastim, gotovo ljubičastim brdima, riđim 
krošnjama drveća i paučinama oko osamljenih 
stabala. Mrazovci su cvali između rijetke, uvele 
trave, i sunce je grijalo, toplo i plašljivo. Izvan 
običaja odvezao se u grad autobusom. 

Sjedio je na elastičnom sjedalu autobusa i osje- 
ćao, kako mu kod svakog malo jačeg skoka kola 
uzavrije nešto u grudima smolasto, ljepivo i 
teško, što ga draži na kašalj. 

»Pluća su to,« mrmljao je on blijedeći i rume- 
neći izmjenično. »Ali kako se to tako brzo zbilo? 
Pred dva mjeseca nije još ništa bilo, a sada je već 
tako opasno. Da mi samo ne pozlije?« 

I motrio je sa strahom lica saputnika, ne će li 
na njima opaziti nešto, što bi mu odalo da znadu. 


Iiiiiiiiiiiiiiiiiiiiiiiiiiiiiiiiiiiiiniiiiiiiimiimiimimimiiiiiimiiiiiiiiiiii^ 



Palaca uzajamnog osig. društva 
u Ljubljani 


UZAJAMNO OSIGURAVAJUĆE DRUŠTVO | 

Osnovano godine 1900. u Ljubljani = 

Kao takovo jest potpuno naše domaće društvo i jedino utemeljeno strogo na principu = 
uzajamnosti, zato pruža potpunu garanciju osiguranicima. — PRIMA: u osiguranje ne- = 
kretnine i pokretnine protiv šteta od požara i groma, staklo, staklene nloče i zvona protiv = 

šteta puknuća i rasprsnuća, te osiguranja protiv provalne krađe. ŽIVOTNA osiguranja u = 

svim kombinacijama, miraz djeci, preskrba za starost, te pučka osiguranja bez liječničke = 

pregledbe do Din 20.000. — Tražite prospekte! - Sve uz najpovoljnije uvjete. = 

Pouzdani zastupnici primaju se uz dobre uvjete. E 

Sve upute i obrazloženja davaju: E 

PODRUŽNICE odnosno GLAVNA ZASTUPSTVA: | 

Zagreb, Starčevićev trg broj 6. — Telefon broj 25-57 E 

Beograd, Vaše Čarapića ulica broj 10 Sarajevo, Vojvode Stepe Obala broj 42 = 

Split, Ulica 11 puka broj 22 Celje, Vodnikova ulica broj 2 | 

(?/a vm zastupnici u svim većim mjestima naše države kao i mjesni povjerenici E 


HiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiHiiiiiiiiiiiiiiiiiiiiiiiiiiiiiiiii iiiiiiiiiiiiimiiiiiiiiiiiiiiiiiiiiiiiiiiniiiiiiiiiiiiiiiiiiiiiiiiiiiMiiiiiiiimiiiiiiiiiiMimiiiiiimiiiiiiiiiiiiiiiiiiH 

da je bolestan. No sva su lica bila nepomična i 
nezainteresirana: mesar, što je nosio goveđi but 
u košari, seljakinja s voćem i dvije djevojke, što 
se žure na posao, tko zna u koju radionu. 

»Ne vidi nitko ništa ... ne opaža se na njima 
. . . sigurno ne izgledam tako zlo . . .« tješio se 
on umirujući samoga sebe, dok je autobus klizio 
prašnim ulicama. 

Ali kad dođe u grad, spopade ga opet nemir. 
U prsima mu je doduše malo odlanulo i nije mu 
više bilo ni tako teško ići kao dosada, ali čim si 
predoči lice gospodina oca, koje će ga, kad se 
pomoli na vratima, promotriti od glave do pete, 
kao što to čini svako jutro, odmah mu postane 
hladnije. Sigurno je blijed . . . 

1 da se osvjedoči, da li je uistinu blijed, on iz- 
vuče odnekud iz džepa zrcalo i zagleda se u njega. 
Nije baš upadao u oči i, koliko mu se činilo, iz- 
gledao je kao svaki dan. Utješen time on se 
izgega iz autobusa i dosta miran počne se uspi- 
njati uz basamake u prvi kat. 

Otada je sve išlo kao svaki dan. Pozvonio je 
na vratima i kad mu je sluškinja otvorila, ušao 
sasvim mirno. Mehanično je objesio šešir na klin- 
čanicu, pozdravio gospodina, koji se pojavio na 
vratima spavaće sobe, i otišao za djevojčicom u 
njenu sobu, gdje se održavala obuka. Osjetio je 
samo ugodnu lakoću, kad se spustio na meki na- 
slonjač i ispružio noge po ćilimu. 

»Ići će,« pomislio je gotovo radosno. 

Uistinu je sve teklo najboljim redom. Ispitivao 
je malu i ona po običaju nije znala. Tumačio joj 
je jednadžbe s dvije nepoznanice, već tko zna 
koji put, i opet joj ih nije rastumačio. Sjedio je 
naslonjen na meki oslon, samo malo blijed, i na- 
stojao da mu glas bude što mirniji. 

Na prozorima su zavjese bile debele i teške, 
pa je, u sobi bio polumrak. Vonjalo je po nezra- 
čenosti i skupim sapunima. Ušao je otac i upitao, 
kako napreduje obuka. Kao i svaki dan student 


je i danas pohvalio malu. Zatim je gospodin iza- 
šao, a on je nastavio tumačiti jednadžbe. U dru- 
gom katu, u sobi nad njima, svirao je klavir neku 
tihu, neveselu pjesmu, i to je unosilo mek, tuga- 
ljiv ton u tišinu jesenjeg jutra. 

»Zašto ste vi tako blijedi?« upitala je naje- 
danput djevojčica pogledavši ga koso i nepri- 
jatno, gotovo sumnjičavo. »Tako čudno, ne- 
obično? Nikad još niste bili takvi.« 

Studenta spopade strah. Zar je zbilja tako bli- 
jed? Ili to moguće samo izgleda u polutami? 

»Ne znam,« odgovarao je on još sasvim mirno. 
»Zar sam zbilja blijed?« 

»Da. Jako. I sve jače blijedite.« 

»Blijedim?« Student oćuti neugodnu hladnoću, 
kao da mu hladna voda ulazi u cipele i kvasi 
prste. »Kako bi to bilo moguće?« 

»Ne znam. Da vam nije zlo?« 

Student se nasmiješio: 

»Zlo? Ne. Ni govora. I otkuda?« 

I baš u taj čas oćuti neobičnu slabost u svim 
udovima, kao da ga je netko odjedanput naglo, 
teško udario po glavi. Problijedi tako, da to i 
sam osjeti, a u prsima ga opet nešto zagrebe, 
smolasto i ljepivo, tako odvratno, da se jedva 
uzdrži od kašlja. Htjede krenuti glavom u znak, 
da je sve u redu, i obori je nemoćno na stol. 

»Gospodin instruktor,« zaprepasti se mala. 
»Što je s vama?« Student pokuša, da je umiri. 

»Ništa to . . . malenkost . . . omaglica trenu- 
tačna . . .« izmuca on, ali pritisak u grudima po- 
stade tako jak, da se ne uzmogne svladati. Za- 
mrači mu se pred očima i posljednje, što je još 
shvatio, bila je spoznaja, da je sve propalo. Zine, 
a iz usta navali mu mlaz krvi ravno na djevojčicu. 

Čas zatim izjurila je ona u smrtnom strahu iz 
sobe, sva polivena gustom, crnom krvlju, i sro- 
zala se vani na skliskim parketima: 

»Tata . . . tata . . . brzo . . . gospodin instruk- 
tor . . . gospodinu instruktoru je tako zlo . . .« 


* 

Akademija kuharskog znanja 

K slikama na strani 206. — Napisao Tine Kristić 


Sve se u životu mijenja! Kako li bi danas bijelo 
gledao kakav naš praotac, koji je sa dugom ple- 
tenicom na leđima došao sa Karpata, da se danas 
digne iz groba i pogleda one krajeve, u kojima 
je nekada živio! Šta bi radio čovjek, koji je 
prije stotinjak godina putovao nekoliko dana 
tamo, gdje mi željeznicom stignemo za par sati! 
Pa i mi sami! Prešlo mi je tek 40 godina, a sje- 
ćam se dobro, kako je to posebno veselje bilo 
za mene, kad sam poslije svršenoga drugoga 
razreda gimnazije (dakle u 13-toj godini) za 
nagradu mogao da željeznicom putujem stricu 
iz Banjaluke u Bos. Novi. A moja djeca! Nijesu 
navršila bila ni pet godina već su se vozila u 
željeznici, automobilu i parobrodu. Ostaje im je- 
dino aeroplan. A vrlo je vjerojatno, da će nji- 
hova djeca u vrlo ranoj dobi putovati i aeropla- 
nom. Život se kreće neizmjernom brzinom. Kroz 
jedan čovječji vijek danas se lice zemlje mijenja 
— propadaju carstva, nastaju druga, staro se za- 
bacuje i uvode noviteti. 

Kako u svemu, tako čovjek napreduje i u hra- 
njenju. Kad pomislimo na hranu onih naših pra- 
otaca, koji su se nekada hranili više sirovom hra- 
nom, i na sve moguće delikatese, kojima se da- 
nas ljudi naslađuju, vidimo veliku razliku. Naša 
se djeca danas smiju, kad uče u povijesti, kako 
su stari Madžari meso razmekšavali pod sedlom 
i onda ga onako razmekšana sirova jeli. Jasno je, 
da je to njima smiješno. No njihovim će sino- 
vima biti sigurno smiješan i onaj način, kako se 
mi danas hranimo. 

Danas se hranitba promatra kao fiziološki 
proces, gleda se na kalorije potrebne čovjeku za 
vršenje njegova rada i uzdržavanje tijela. No 
već se javlja drugi faktor, koga sve više uzimaju 


u obzir. Naša djeca već čuju i znaju da na pr. 
rajčice, mrkva, riblje ulje sadrže u sebi znatnu 
količinu vitamina, koji su za život i razvoj čo- 
vjeka neophodno potrebni. Majke odabiru djeci 
onu hranu, koja će im dati potrebnu količinu ovih 
ili onih vitamina, ovoga ili onoga materijala za 
jačanje i izgradnju tijela. 

Jasno je, da će kod takvih prilika i kuhinja 
drugačije izgledati. Koliko li se već do danas 
promijenila. Mjesto velikih i nespretnih ognji- 
šta dolaze mali štednjaci, a u zadnje vrijeme za- 
mjenjuju ih uspješno plinski i električni apa- 
rati. Ne treba one veličine i glomaznosti. Jedno- 
stavno rukovanje, malo prostora, čistoća bez 
čađe i dima — pored svega brzina i sve manji 
troškovi. 

No nesamo da se mijenjaju izvanji oblici, mi- 
jenja se i bit kuhanja i kuhinje. Pogledajte slike, 
koje za ilustraciju ovoga donosimo u današnjem 
broju. Rekli bi prije, da su to slike nekog kemij- 
skog laboratorija, a ne neke domaćinske škole, 
koju pod imenom Akademije kuharske znanosti 
u Berlinu vodi liječnik dr Max Winckel. Hrana 
se ispituje mikroskopom, da se odredi njezin 
sastav, hranjivost i druge vrednote. U nizu re- 
torta razmatraju se sokovi raznoga voća i druge 
hrane, da se utvrdi kakvoća i hranjivost. No na 
koncu konca dolaze opet zdjele i lonci i drugo 
oruđe naših domaćica, jer se ipak samim kemi- 
ziranjem ne može jelo spremiti. 

Pa ipak ima i ta škola duboki smisao i važnost 
za život. Kroz 25 godina svoga opstanka, radom 
dra Winckela i drugih liječnika suradnika, odgo- 
jila je ona lijep niz onih, koji imaju da udeša- 
vaju hranjenje po bolnicama i raznim institu- 
cijama da bude što bolje. 


Podvodno putovanje do sjevernog pola 


U američkom kupalištu Miami sada grade s velikom 
žurbom ogromnu podmornicu, kojom namjerava po- 
znati istraživač Wil)kins da doplovi do sjevernog pola. 

Prva podmornica Wilkinsova, kako je poznato, raz- 
bila se. Bila je to stara podmornica »U 12«, lađa ame- 
ričke flotile. Pored najvećih nastojanja nije ju bilo 
moguće tako popraviti da bi ponovno ronila kroz mor- 
ske dubine. Na Wilkinsovu sreću dali su se opaziti već 
u prvom početku putovanja tehnički nedostaci lađe, tako 
da su se on i posada spasili, štaviše u času, kad su za- 
tajili strojevi i kormilo. 

Novi podvodni brod WiMrinsov imat će sva moguća 
tehnička uređenja, tako će moći ispuniti tešku zadaću, 
koja ga očekuje. Najprije moraju električni strojevi i 
kormilo biti u najpotpunijem redu. Veličina nove pod- 
mornice premašuje peterostruko staru. Svi strojevi 
za njen pogon -bit će naročito ispitani u uredu za teh- 
nička ispitivanja. 

Za sve članove posade predviđena su posebna dizala 
u slučaju da bi morali napustiti brod. Gpskrbit će se 
također i svrdlima, koja će moći praviti otvore na ledu 
10 m duboke i 50 m široke. Imat će naravski i svoju 
radiostanicu, sa koje će moći davati signale u svijet. 
Lađa će biti naročito zaštićena protiv sudara s ledom. 

Sir Robert Witkins namjerava putovati pod vodom 
do sjevernog pola u društvu poznatih istraživača Els- 


vortha i Bent Balchena. Njegov je plan putovanja taj, 
da prođe između Engleske i Japana. Na taj novi način 
putovanja k sjevernom polu zaštedit će 60 -dana vremena. 

Kako vidimo, Wilkinsova ekspedicija biti će kori- 
stan naučni pothvat. Ne će to biti sportski efekt, pro- 
uzrokovan željom za rekordom, nego put, koji bi mo- 
gao imati ogromno značenje za život gospodarski. 



Ovogodišnja serija 
KNJIŽNICE DOBRIM ROMANA 

1. Sida Košutić: JASLICE, izvorni roman naših 

dana Din 80*— 

2. Jaroslav Durych: KRASULJAK, roman jedne 

djevojke Din 30- — 

3 . Josip Cvrtila: BIJELO PRIJESTOLJE, izvorni 

roman nedavnih dana Din 30*— 

4. Louis Bertrand : SANOUIS MARTYRUM, ro- 
man iz davnoga kršćanskoga doba . , Din 40*— 

5. Jovkov : ŽETELAC, bugarski seljački roman Din 30*— 

6 . Štefa Jurkić: PETNAEST TORNJEVA, iz- 
vorni roman s ilustracijama O. Jurkića . Din 30*— 

Svaki drugi mjesec po jedan roman 

U pretplati djela serija samo 128 Din, koja se svota može 
i mjesečno uplaćivati, — Uvezane knjige svaka 10 Din više 

KNJIŽNICA OOBRIN ROMANA 

ZAOREB, TRO KRALJA TOMISLAVA 21 

KORIZMA 

Korizma je priprava za velebnu uskrsnu sve- 
tkovinu, a ta priprava sastoji u pokori i postu. 

U početku kršćanstva, za apostolskih vremena, 
nije korizmeni post trajao 40 dana. Ni apostoli 
ni njihovi učenici nijesu glede toga posta ništa 
ustanovili. On je ušao u običaj tek malo pomalo. 
Sredinom drugog stoljeća postili su neki samo na 
Veliki petak, drugi i na Veliku subotu, a treći 
i više dana u velikom tjednu. U 3. stoljeću poste 
neki cijeli veliki tjedan, a gdjegdje i više tjedana 
pred Uskrs. Tek od 4. stoljeća ušao je općenito 
običaj, da se posti 40 dana. Na same nedjelje nije 
se postilo, jer je nedjela uvijek veseli dan Isu- 
sova uskrsnuća. Ni danas nema na nedjelju ni- 
kada posta. Da se namjesto tih nedjelja ipak 
ispuni post od 40 dana, počima korizma 46 dana 
prije Uskrsa. Točno ovako počelo se postiti u 
Rimu u 7. stoljeću, i prvu nedjelju nazvaše Qua- 
dragesima, t. j. cetrdesetnica, jer pada na 40. 
dan pred Uskrsom, a onda su tim imenom nazvali 
cijeli period vremena od 1. korizmene nedjelje 
do Uskrsa. Taj običaj rimske crkve raširio se od 
7. stoljeća po svemu svijetu, pa i danas traje. 

A odkuda imena sedamdesetnica, šezdesetnica 
i pedesetniea? Evo odkuda. Neki kršćani na stalne 
dane u tjednu nijesu postili. Osim nedjelje, ni- 
jesu postili još u četvrtak. Drugi nijesu postili u 
nedjelje, četvrtke i subote, a k tomu su dodali 
još i veliki četvrtak i subotu. Svi ovi su zato 
uveli još jedan, dva ili tri tjedna, ili okruglo 50, 
60 ili 70 dana prije Uskrsa, da ipak ispune post 
od 40 dana. Na uspomenu toga običaja ostala su 
tim trim nedjeljama njihova imena, ali u praksi 
danas ne znače ništa. Jedino u sv. misi i brevi- 
jaru ima neke promjene, tako se na te nedjelje 
služi sv. misa u modroj boji. 

Kao što je početak korizme i posta bio razli- 
čan i razvio se tijekom stoljeća do današnje 
forme, tako je bilo i s načinom posta. U stara 
kršćanska vremena post je bio jako strog: osim 
mesa bilo je zabranjeno uživati mlijeko, sir, jaja, 
ulje i vino. Dozvoljen je bio samo kruh, voće i 
povrće. Što više negdje je bio zabranjen i kruh 
i voće, pa su jeli samo neku tjesteninu i pili vodu. 
S vremenom su bile uvedene manje i veće olak- 
šice. Na posne dane uzimao se samo jedan obrok 
hrane. Taj obrok uživao se gdjegdje istom iza 
zapada sunca, dok su se drugi znali uzdržati od 
hrane 3, 4, pa i 5 dana zaredom. Od 9. stoljeća 
počelo se objedovati oko 3 sata poslije podne, a 
od konca 13. stoljeća u podne. Tako je i danas 
glavni obrok u podne, a ujutro i naveče slobodno 
je nešto založiti. 

Korizma počima s Pepelnicom ili čistom sri- 
jedom. U prvim vremenima su javni grešnici na 
taj dan došli pred crkvena vrata bosi i obučeni u 
kostrijet. Svećenici su ih uveli u crkvu, molili 
nad njima pokorničke psalme, a biskup ih je po- 
škropio blagoslovljenom vodom, posuo im glave 
pepelom, naložio im pokoru i dao ih tada odstra- 

niti iz crkve. Na Veliki četvrtak bili su primljeni 
u crkvu oni, koji su bili dostojni. Tijekom vre- 
mena grešnicima su se pridruživali i drugi vjer- 
nici, pa se pomalo uveo običaj pepeljenja, a papa 
ga je Urban II. propisao g. 1091. za cijelu Crkvu. 

U korizmi su bile zabranjene bučne zabave i 
svečana vjenčanja (to je i danas), zatim biskup- 
ska posvećenja, pa krunjenje kraljeva, jer se to 
smatralo veseljem. Strogo je bilo zabranjeno 
ratovanje i svako razračunavanje s oružjem. Te- 
ške parnice su se u korizmi izglađivale nagod- 
bom, a kazne su se prekidale. 

Prva tri tjedna korizme nema ništa izvanredna. 
Četvrta se nedjelja zove »Laetare« (veseli se!), 
jer se tako počima pristup u sv. misu. Crkva hoće 
da tim veseljem dade mali odmor od posta i po- 
kore, da vjernici lakše ustraju do konca. 

Peta nedjelja zove se nedjelja muke. Dosada 
se nije spominjala muka Isusova, a sada počima 
da roni Crkva sve više u duboku tugu. Crkva vidi 
u duhu Kalvariju, strepi pred strašnim prizorom 
tamo gore ... Od tuge skriva Crkva likove raspe- 
toga i svetaca, da duhom još dublje zaroni u Nje- 
govu Muku, koja će se odigrati u velikom tjednu. 



SASKIJA VAN ALENBURGH 


žena znamenitog nizozemskog slikara Rembrandta s jedne njegove 
slike (Rembrandt je živio od 1609. do 1669.) 

•p o ™ 

Franjica umukne. Onako bijela u blijedom 
sjaju dana, koji je zamirao, i s očima punima 
zanosa učinila se Pavlu kao prikaza s drugoga 
svijeta, uzvišenijega nego što je ovaj svijet, u 
kojem je živio. Ta sirota djevojka nije znala na 
svijetu za drugu radost, nego da ljubi sestrin- 
skom ljubavlju, najčišćom, naj nesebični j om i 
najplemenitijom ljubavlju, što je ima iza lju- 
bavi prema ljudima uopće. Nije tražila ništa 
drugo, nego da se može žrtvovati za svoga bi- 
jednoga brata, zaslađivati mu turobni život i 
zakopati se s njim u onoj tužnoj kući u Lafou- 
geraieu. Pavao je i nehotice stao ispoređivati 
misli i osjećaje te djevojke sa svojim osjećajima 
i mislima, te je morao sam sebi priznati, koliko 
§e ta dobra djevojačka duša silno izdiže iznad 
njega, 

»Malo iza toga,« nastavi Franjica tišim gla- 
som, »Ivan je otputovao. Rekoše mi, da je dobio 
poziv radi neke važne stvari. Tjedan dana ka- 
snije doputovala je strina i odvela me iz mog 
dragog pensionata. O bratu zatim nisam više ni- 
šta čula, niti sam ikoga poznatoga više vidjela. 
Čudo je uopće, da su mi dopustili obavljati i 
moje vjerske dužnosti, jer oni ne vjeruju ni u 
što. Ali nisam gubila nade, jer sam znala, da dani 
prolaze i da će doći i dan moje punoljetnosti. 
Sve sam mogla snositi, dok nisam saznala o svo- 
joj nesreći. Ali sada, sada me je to svladalo!« 

Bio je to skoro kao krik očaja, koji se dojmio 
Pavla tako, te mu je na usta izašlo pitanje, koje 
se on, onako oprezan i obazriv, kakav je bio, 
nikad inače ne bi usudio izreći: 

»Morate li u toj obitelji mnogo podnositi?« 

»Užasno!« 

»Od strine?« 

»Od nje . . . i od Sancha.« 

»A što Manuel?« pitao je Pavao dalje. »On 
drži s vama?« 

»Nekada, ali njegova zaštita ne znači mno- 
go... Oprostite, da vam sve to kazujem. Možda 
je to potrebno, đa razumijete, što vas želim za- 
moliti.« 

»Samo recite, gospođice!« Pavao će s neobi- 
čnom toplinom. »Budem li vam mogao poslužiti, 
bit ću veoma sretan.« 

Tek što je bio izrekao te riječi, ugrize se za 
usnice. Što ga to goni, da se s radošću srca upu- 
šta u .nove neprilike, da uzima na se suvišne 
dužnosti? Predbacujući sebi tako svoju; ludost 
čekao je nemirno, što će to mlada djevojka od 
njega tražiti. ; , ... :i . h , 

.»Dok s.am kod strine,« reče ona, »ne mogu 
imati ništa svoga. Ne biste ili, gospodine, bili 


(NASTAVAK) 

tako dobri te zadržali kod sebe novce, koje vam 
je moj brat povjerio, još ovo nekoliko dana, 
koji me još dijele od moje punoljetnosti?« 

»Učinit ću to po vašoj želji, gospođice,« od- 
vrati Pavao. »Samo mi recite, gdje i kada ću opet 
moći s vama govoriti.« 

»Ni sama još ne znam. Znam samo to, da ću 
izaći iz pakla, u kojem živim. Kad nešto odre- 
đenije budem znala, obavijestit ću vas. Dotle 
nemojte nastojati da se sa mnom opet sastanete, 
Od one plesne večeri u dvoru čuvaju me mnogo 
strože nego prije. Da nema Manuela, ne bih bila 
mogla doći ovamo ... A sada se moram brzo vra- 
titi kući, te mi ne ostaje ni dovoljno vremena, 
da vam zahvalim za sve, što ste učinili za Ivana, 
i za sve, što ste njemu za ljubav učinili za mene.« 

Brzim koracima pođe prema klupi, na kojoj 
je Manuel čekao sa strpljivošću, koja je poči- 
njala osvajati Pavlovo štovanje. 

»Još jednu riječ, gospođice!« Pavao će. »Vaš 
bratić vam je, čini se, vrlo odan. Zašto se njemu 
ne povjerite?« 

Činilo se, da je Franjica iznenađena tim pita- 
njem i dovedena u nepriliku. 

»On je vrlo dobar, kad je kod njega sve u 
redu,« odvrati ona, »ali nažalost ima dana, kad 
zaboravlja na sve. Pa i danas . . .« 

Bili su već na četiri koraka blizu Manuela, koji 
je naslonivši se na naslon klupe i spustivši glavu 
na rame spavao. Gledajući njegovo nabuhlo lice 
i njegov gotovo životinjski izgled Pavao je shva- 
tio, da taj čovjek, od naravi dobar i nadaren 
nekim plemenitim osjećajima, ali odgojen bez 
vjere od nedostojne majke, podliježe strasti, 
koja čovjeka najviše snizuje, uništava njegovo 
tjelesno i duševno zdravlje i kvari njegove na- 
ravne dobre osobine snizujući ga gotovo na ni-: 
veau njegova brata Sancha. 

Teškom mukom su ga probudili, pa kad ga je 
Pavao zatim vidio, kako odlazi posramljen za 
Franjicom, rekao je sam sebi: 

»Sirota djevojka! Kakav je to život, neprer 
stano biti usred takvih bijednih ljudi i nemati 
za prijatelja nikoga nego takvog nesretnog pi- 
janca!« 

. VIL 

Manuel se držao povučeno, a i Sancho je govo- 
rio s Pavlom de Rouverand tek, kad mu je htio 
spotaknuti Franjicu. Od nekog vremena stalno se: 
Sancho nalazio u društvu nekog madžarskog ba- 
runa, koji je imao neobično duge brkove i s ko- 
jim ga je upoznao Pavao de Rouverand. 

Međutim je Pavao doznao neke detalje iz ži- 
vota obitelji Ramirćs. Doznao je, kako je go- 
spođa Ramires prilično neukusna i pokvarena 
žena, koja se ne stidi loših zabava i sumnjivog 
društva. Njezina kćerka Aurora ne zaostaje ni 
po naravi ni po shvaćanju za svojom majkom. 
U zadnje vrijeme gospođa Ramirćs i nju i Fra- 
njicu vuče za sobom po različitim zabavama, a od 
toga nježna narav Franjice neobično trpi. 

»Idete li večeras na izlet, koji priređuje onaj 
Madžar?« upita jednoga dana gospođa Fuzelier 
Pavla de Rouverand, kad ga je iza dugih uha- 
đanja pograbila u nekoj trgovini. 

»Ne idem,« odgovori Pavao jednostavno. »Po- 
zvan sam, ali mi se taj izlet čini ponešto prena- 
poran, a ja sam umoran . . .« 

»Ja bih pošla, da sam pozvana!« uzdahne stara 
dama. »A ipak sam i ja užasno umorna.« Doista, 
njezin je izgled bio mnogo lošiji nego nekada. 
Htjela je to protumačiti pa nastavi: »Osjećam 
laku vrućicu . . . Tome je svemu kriva moja ne- 
razboritost. Eto nedavno bila sam na šetnji . . . 
no zar me niste vidjeli u parku između pet i šest 
na večer?« 

Žena je pomno promatrala svoga »štićenika«. 
Pavao, kad je čuo tako točno označeno mjesto 
i vrijeme svoga sastanka s Franjicom, odmah je 
uvidio, da ta znatiželjna žena već sve zna. Htio 
je da on nju, a ne ona njega savlada. Zato joj se 
Ijubezno ponudio, da će je otpratiti do kuće. I 
dok su tako išli, gospođa Fuzelier nastavi svoju 
litaniju obraćaju se i opet zabavi, koja je imala 
biti onoga dana: 

»Vrlo mi je žao, da ne idete večeras na izlet, 
najprije zbog mene, jer biste mi pričali, šta će 
tamo biti, a drugo zbog vas samih, jer će tamo 
biti i gospođica Ramires. Gospodin Sancho naime 
organizuje čitavu tu stvar s onim madžarskim 
barunom, pa je nemoguće, da bi mogao zabora- 
viti svoju rođakinju. Govori se, da se on vrlo 
brine za nju . . .« 

»Mnogo se toga govori!« 

»Jest, . . . znam . . ., vi ste u toj stvari upućeni 
sigurno bolje od ikoga drugoga.« Ona prasne u 
smijeh, a zatim nastavi :»Vi nemate više dvadeset 
godina, moj dragi prijatelju! Vi ne ćete uzeti tu 
stvar tragički i ne ćete se uznemiriti, kad vam se 
govori o vašem suparniku. Vaša Franjica je pre- 
krasna! Pa nije ni čudo, da se sviđa svom rođaku. 
No čini se, da ona vas više voli . . .« 

Te su se riječi nemilo dojmile Pavla. Časak je 
zašutio, a onda odgovorio: 

»Vi se varate, gospođo, u svojim pretpostav- 
kama. Ja vas uvjeravam, i ako treba, dajem vam 
svoju časnu riječ!« 

»Vaša časna riječ! Bože, što to znači? Da ne 
mislite slučajno oženiti se tom mladom djevoj- 
kom?« 

On otvori usta, da protestira, no uvidi, da bi 
taj protest mogao pomoći oružju, koje se bori 
proti Franjici, pa se predomisli i reče suho: 

»Ja sam stari neženja. Ako bih se ikad naka- 
nio oženiti, ne bih tražio ženu s boljim odlikama, 
nego što su odlike gospođice Ramirčs. I ako mi 


želite učiniti kakvu ljubav te ako uz to želite biti 
pravedni, iskreni i dobri, nemojte nikada govo- 
riti zlo o toj sirotnoj djevojci, nego je naprotiv 
branite od nedostojnih objeda i laži.« 

»Ja ne ću kazati ništa,« reče stara dama savla- 
dana ovim povjerenjem, »ali to ne možete za- 
braniti drugima. Moj Bože! Ona djevojka je pravi 
anđeo, to ja vjerujem, ali oni, koji je okružuju 
. . . neobična su čeljad i njihov zao glas sigurno 
utječe na njezin. Oni joj čine mnogo krivice i 
tjeraju je na mnoge zle prigode. Pogledajte na 
primjer, povest će je i na večerašnji izlet...« 
Obori glas, da utisak njezine izjave bude što 
ječi. »Povest će je na taj neobični noćni izlet. 
Putovat će na konjima nekoliko kilometara iz- 
van grada i poći u neki stari dvorac da jedu i 
plešu i da se zabavljaju! Zabavljat će se bez 
sumnje sve do zore, a bit će šampanjca i svašta. 
Onaj Madžar se već pobrinuo.« 

»Ona ne će ići, ona ne će ići!« ponavljao je 
Pavao s uvjerenjem. 

»Ići će!« nastavi pobjedničkim tonom gospođa 
Fuzelier. »Dolazim upravo od ergele za posuđi- 
vanje konja: Ramirčsovi su najmili četiri konja, 
dva za gospodu, a dva za gospođice. Ako vi želite 
jednog, savjetujem vam, da se požurite, jer se 
bojim, da ćete inače ostati bez konja.« 

Tim riječima stigoše do stana gospođe Fuzelir. 
Pavao se zaustavi i reče: 

»Ne, ja zastalno ne ću ići. Moja bi prisutnost 
mogla kompromitirati onu sirotnu djevojku; a 
na koncu, ja nisam obavezan da bdijem nad 
njom.« 

Vraćao se sam ulicama i pogledao prema nebu, 
koje se mirno nadvilo nad grad. 

»Večeras će im biti lijepo vrijeme,« pomisli 
Pavao. To mu nekako nije bilo po volji. Bilo bi 
mu draže, da je nebo naoblačeno i da lijeva kiša. 

»Napokon, danas je 17.,« pomisli. »Dvadeset i 
petog bit će punoljetna, postignut će slobodu, a 
i ja ću biti već jednom slobodan.« 

Kad se vratio u hotel, opazio je na stolu po- 
zivnicu, koja mu je još jutros stigla. Mehanički 
je okrene i pročita. Polazilo se sa Kraljevskog 
trga u deset i po. Svaka dama imat će svog kava- 
lira. Cilj izleta bit će stari dvorac Arbus, koji je 
bio napušten početkom vijeka. 

»Prije svega, zašto ja ne bih pošao? Odgovor 
se ne traži. Ja ga još nisam dao i ima još vremena 
da se pripremim,« govorio je sam sebi Pavao i 
lutao u neodlučnosti. Uto stigne Josip sa svojim 
vijestima i natjera ga da se odluči. 

»Gospodin ne će večeras izaći?« zapita Josip. 

»Ne. A zašto me to pitate?« 

»Jer drugi mene pitaju.« 

»Tko?« 

(Nastavit će se.) 


ZA HODOČAŠĆE U SVETU ZEMLJU, 

koje će poći u srpnju iz naših krajeva, uz cijene od 4.300 Dinara 
7.900 Dinara i 12.500 Dinara, prima, prijave najkasnije do 1. svibnja 

J ERO N I MSKI PUTNIČKI ODBOR 

Zagreb, Trg Kralja Tomislava 21 

Jubilarno hodočašće u Svetu Zemlju 


Ulazimo u svetu godinu, koja nas podsjeća, da 
se navršuje ravno tisuću devet stotina godina, 
kako je Isus Krist, Sin Božji, razapet bio na 
Križu. Ima Ii ijedne kršćanske duše, koja ne bi 
željela vidjeti ono sveto mjesto, gdje se dogodio 
taj najžalosniji i ujedno najuzvišeniji događaj 
nad svim događajima, otkad je svijeta i vijeka? 
Sveti Otac Papa, Namjesnik Kristov na zemlji, 
proglasiš jc ovu godinu svetom, godinom Spasi- 
teljevom i pozvao sve katoličke narode, da u što 
većem broju hodočaste na grob Isusov u daleku 
Svetu Zemlju. I gle, dižu se tisuće i tisuće vjer- 
nika, koji će pohrliti u tu zemaljsku domovinu 
Spasiteljevu, po kojoj je stvpala noga Boga-Čo- 
vjeka. Pohodit će sveta mjesta, koja su vidjela 
čudesa Spasiteljeva i čula riječ božanske nauke 
iz usta Njegovih, mjesta, koja su natopljena 
krvlju Njegovom te bila svjedoci uskrsnuća i 
uzašašća Njegova na nebo. 

I mi se Hrvati katolici odazivamo pozivu Oca 
svega kršćanstva te objavljujemo, da će v mje- 
secu srpnju ove godine POD POKROVITELJ- 
STVOM PREUZVIŠENOGA GOSPODINA NAD- 
BISKUPA. DRA IVANA EV. ŠARI ČA poći 
jubilarno hodočašće iz naših krajeva u Svetu 
Zemlju i ondje u ime svega hrvatskoga katoli- 
čkog naroda izvršiti jubilarno poklonstvo na 
grobu Isusovu za dokaz, da NISMO NI MI HR- 
VATI POSLJEDNJI MEĐU KRISTOVIM NARO- 
DIMA. Sveti gradovi Jerusalim , Betlehem i Na- 
zaret vidjeli su već mnoge hrvatske kodočasnike. 
Mnogo puta se i dosad našlo Hrvata, koji su po- 
hađali ta sveta mjesta Spasiteljeva. Pred dvije 
godine pohodilo je Svetu Zemlju i prvo veće hr- 
vatsko hodočašće. Ali ovo hodočašće, koje će u 
ovoj svetoj godini hrvatski narod poslati na grob 
Spasiteljev, nadvisuje svojim značenjem sve do- 
sadašnje pohode Hrvata u domovinu Isusovu: 
ovo jubilarno hodočašće ima posebnim načinom 
da dokaže hrvatsku ljubav prema Svetome Križu, 
za koji su Hrvati uvijek živjeli i umirali i kojemu 
se nikad ne će iznevjeriti. Taj ZAVJET VJERNO- 
STI HRVATSKOGA NARODA PREMA SVETO- 
ME KRIŽU ISUSOVU ponijet će ovo hodočašće 
na ono sveto mjesto, gdje je Isusov Križ bio 
usađen u zemlju, gdje je Isus, Spasitelj naš, visio 
na Križu i umro na Križu za grijehe naše i spa- 
senje naše. •?«*> 

Sretnih li i presretnih onih, koji budu pošli 
s tim hodočašćem u Svetu Zemlju! Svi katolici 
' Hrvati, koji mogu, pozvani su, da mu se pridruže 
i da tako povećaju i uzveličaju ovo JUBILARNO 
HRVATSKO ODASLA r :STVO NA ISUSOV 
GROB. Mnoge velike žrtve moramo podnijeti 
u životu. Prinesimo i ovu žrtvu, koja se traži za 
ovo hodočašće u Svetu Zemlju! Budimo uvjereni, 
da će ljubav naša, koju ćemo tim iskazati samom 
Spasitelju, biti svakom stostruko nagrađena onom 
neopisivom srećom, što je srce osjeća stupajući 
tragom Isusovim po Svetoj Zemlji. I poseban bla- 


goslov Božji pratit će u svem kasnijem životu 
svakog pojedinog takvog hodočasnika, koji je- 
damput pohodi domovinu Isusovu. 

Pođimo dakle u što većem broju na grob Isu- 
sov u Jerusalim! Gdje ne može pojedinac, neka 
se složi sva župa pa neka omogući, da bar jedan 
u ime sviju iz te župe pođe s tim našim hodo- 
čašćem. Kad bi tako sve župe u našoj domovini 
poslale svog odaslanika na sveto mjesto, odakle 
je Križ Isusov obasjao svijet vjerom kršćanskom, 
kako bi to veličanstven događaj bio za sav hrvat- 
ski katolički narod pred licem cijeloga svijeta i 
Prodičili bismo ime svoje i katoličku svijest svoju 
pred Bogom i ljudima! 

Odlazak je hodočašća iz Zagreba 4. srpnja, 
dolazak u Svetu Zemlju 10. srpnja, boravak u Je- 
rusalimu 7 dana s izletima u Betlehem, na Jordan 
i u ostalu okolicu Jerusalima, boravak u Naza- 
retu 3 dana s izletima po Galileji, odlazak iz Svete 
Zemlje 19. srpnja vveče i povratak u Zagreb 
24. srpnja. 

Tko može da smogne 6.000 dinara, već se može 
prijaviti i pridružiti hodočašću, jer za samo puto- 
vanje, koje traje 10 dana, za stanovanje s Sv. 
Zemlji, također 10 dana, te za vožnju po Svetoj 
Zemlji u Jerusalim, Betlehem i Nazaret iznose 
troškovi 4.300 dinara. Za prvih 6 dana može svaki 
sebi ponijeti hrane, a za ostale dane moći će se 
opskrbljivati tako, da ne potroši ukupno više od 
6.000 dinara. Tko hoće udobnije da putuje, više 
da vidi i bude opskrbljen hranom za cijelo vri- 
jeme hodočašća, plaća za treći razred 7 .900 di- 
nara, za drugi razred 12.500 dinara, a koliko će 
osim toga još ponijeti, svakom je ostavljeno na 
volju. Sve te cijene vrijede, ukoliko se ne bi valu- 
tarne prilike u svijetu do srpnja pogoršate prema 
vrijednosti novca u mjesecu veljači. 

PRIJAVE SE PRIMAJU NAJKASNIJE DO 
1. SVIBNJA 1933. Na kasnije se prijave ne će 
moći uzeti obzir. S prijavom treba odmah poslati 
1000 Din kapare, a ostatak svote uplatiti do 
15. svibnja. Putnicu sebi mora svaki hodočasnik 
sam pribaviti prema uputama odbora. 

Sve upute i obavijesti o hodočašću daje Jero- 
nimski putnički odbor u Zagrebu (Trg Kralja 
Tomislava 21), kojemu je povjereno organizi- 
ranje hodočašća. Njemu treba da se što prije i 
prijavi svatko, tko se želi pridružiti hodočašću. 

Hajdmo k Isusu u Svetu Zemlju! Ne oglušimo 
se pozivu Namjesnika Kristova, koji nas poziva, 
da pohrlimo na grob Isusov! Pođimo i uvjerimo 
se, kako su istinite riječi jednog Hrvata, koji je 
prije 400 godina došavši na Sveti Grob Isusov 
rekao, da mu je u taj čas bilo, kao da je dio neba 
ugledao! To sveto mjesto, po svetosti svojoj do- 
ista nebu slično, i nas doziva i čeka! Hajdmo 
k njemu u ime Božje! 

ODBOR 

ZA HODOČAŠĆE U SVETU ZEMLJU. 


214 


i 

i 


i 

i 


JUNAK BEZ ORUŽJA 

»Telefonista Kaderabek je ustrijeljen,« 
javio je neki oficir zapovjedniku češke 
vojske. 

»Ustrijeljen!« osupnuo se zapovjednik. 
»Ustrijeljen zato, da se prekine spoj iz- 
među nas Čeha. Ti Slovaci bi se radije pre- 
dali boljševicima.« 

Bilo je to naime 1919. godine, za vrijeme 
prodora madžarskih boljševika u Slovačku. 
Češka je vojska bila opkolila Mihalovice, 
slovački grad, da brani Slovačku od daljeg 
prodiranja neprijatelja. Tada je netko u 
Mihalovicama ustrijelio telefonistu. 

Zapovjednik se uzbuđeno šetao. Po zlu- 
radom smiješku na njegovu licu vidjelo se, 
da smišlja neku kaznu. Konačno reče oficiru: 

»Jedan od uglednih građana Mihalovica 
mora to životom platiti. Odlučit će ždrijeb, 
tko će biti taj sretnik,« pakosno se nasmi- 
ješi zapovjednik. 

Kocka pade na židovskog rabina Deu- 
tscha, oca nekoliko djece. 

»Još može prospavati ovu noć, a sutra će 
biti jednog Židova manje na svijetu,« rekao 
je zapovjednik. 

Ali rabin nije spavao. Ne zato, što je oko 
njegove kuće stražila jaka straža, nego 
zato, što se on cijelu noć opraštao od svoje 
djece, a suze su mu neprekidno navirale. 

»Kome ću vas ostaviti, djeco moja?« pi- 
tao je rabin, a suze mu same tekle niz 
obraze. 

Strašna je bila ta noć. Najstrašnija u ži- 
votu starog rabina. Ali bio je netko, koji 
je također tu noć trpio i koji je također 
bio budan. Taj čovjek, koji je u svojoj bez- 
graničnoj dobroti duboko saosjećao s ne- 
sretnim rabinom, bio je omiljeli u Mihalo- 
vicama katolički župnik Oppitz. Svi su ga 
voljeli, jer je bio dobar prema svima, bez 
razlike: i prema siromahu i prema bogatašu, 
i prema načelniku i prema onom najpro- 
stijem seljaku. Njegova neustrašiva pravdo- 
Ijubivost svakoga je privlačila. Voljeli su 
ga svi: i Židovi i katolici i drugi vjernici u 
gradu. Kad su Madžari htjeli da u slovačke 
škole u Mihalovicama uvedu madžarski je- 
zik kao nastavni, ustao je protiv toga župnik 
Oppitz, iako je bio Madžar te izjavio: 
»Djeca u Mihalovicama po zakonu i pravdi 
moraju učiti na slovačkom jeziku.« Kad su 
Madžari tlačili Slovake, branio ih je Oppitz 
govoreći Madžarima pametne riječi: »Ne 
stvarajte mučenike, jer na njihovim grobo- 
vima raste cvijeće.« 

Taj dobri župnik bdio je svu tu noć trpeći 
zbog smrti, koje je imala tolikoj djeci 
ugrabiti oca. Sutradan se javio zapovjed- 
niku češke vojske i izrazio mu svoju želju, 
da umre mjesto Deutscha. 

»Vi sami, svojevoljno srćete u smrt? Što 
je vama, čovječe? Jeste li vi pri svijesti?« 



AUTOPORTRET FRANCUSKE SLIKARICE 
LUIZE LEBRUN-VIGEE (1755.-1842.) 


»Možda se bojite boljševika,« nadodao je s pa- 
kosnim smiješkom, pa vam je draže da umrete čovje- 
čjom smrću nego životinjskom, koja vas sigurno čeka 
kao katoličkog svećenika, ako prodru boljševici.« 

»Ne, komandante, meni nije do mog života. Ali po- 
mislite, rabin je otac tolike djece. Što će biti s tom 
djecom, kad on umre?« 

Župnik je te riječi izrekao sa toliko istinskog saža- 
ljenja, da su ganule tvrdo srce zapovjednkia. 

»Zar on ima djece?« upita zapovjednik. 

»Da, mnogo!« 

»Sad vas razumijem. Vi ste plemenit i dobar čovjek. 
Ja praštam rabinu, ali ne mogu kazniti ni vas.« 

Djeca su se rabinova splela oko reverende dobrog 
župnika, ljubila mu ruke, zahvaljivala mu, a župnik je 
pozdravio rabina, u čijim su se očima sjale suze za- 
hvalnice, poljubio djecu u čelo i odmaglio od njih sma- 
trajući se nedostojnim tolike zahvalnosti. 

Kad je prošloga ljeta umro kanonik Oppitz, glavni 
rabin je odlučio, da u znak zahvalnosti, koju Židovi 
duguju tome katoliku, bude izvješena slika Oppitzova 
u svim sinagogama i u svim židovskim školama, da se 
njegovo ime svake godine u templima spominje i da 
svake godine Židovi hodočaste na njegov grob. 

Židovi slušaju svog rabina i hodočaste na grob žup- 
nikov moleći se za njegovu dušu. Ali nije to samo znak 
njihove odanosti i poslušnosti, koje gaje prema ra- 
binu. To je također izraz njihove iskrene ljubavi prema 
dobrom i plemenitom katoličkom župniku Oppitzu. 

Jer. K o. 

Roba sa štedljive domaćice ! 



19501 Zastor iz madrasa 
vrlo dobar u pranju, Sa 
utkivom u crvenoj, zelenoj 
i plavoj boji, širina 45X240 
centimetara, veličina dra- 
perije 50X160 cm. 

Din 76. - 


19502 Zidni sag iz pamuč- 
nog tkiva, veličina 70X175 

Din 78 - 


19503 Prestirač pred kre- 
vet iz Jutte-smyrne, imi- 
tacija u vrlo lijepim bojama 
na obadvije strane jednak, 
vel. 50X100 cm Din 44.— 


19504 Zidni sag, iz jute- 
smyrna, u pravim perzij- 
skim uzorcima, veličina 
80X180 cm Din 125 — 


19506 Sag iz špage, sa raz- 
nim bordurama, širina 60 
centimetara Din 24.— 



19507 Poplun, s jedne i 
s druge strane jednobojni 
glot, izrađen strojem sa 
dobrom vatom, u boji bordo 
sa žutim, bordo sa plavim 
ili bordo sa fres, veličina 
120X185 cm Din 120 - 


19508 Poplun iz glota, sa 
jedne sfrane šaren, s dru- 
ge jednobojan, sa dobrom 
bijelom vatom, sa stroiem 
izrađen, u boji plavo, žuto 
ljubičasto i fres, veličina 
128X185 cm Din 240 - 


19509 Pokrivač pamučni u 
boji drap, vrlo praktična 
boja, vel. 120X180 cm 

Din 48.- 


19510 Pokrivač pamučni, u 
boji drap, vrlo praktična 
boja, veličina 130X180 cm 

Din 72. 


19511 Pokrivač iz tlaneia, 
u raznim lijepim bojama, 
vel. 130X190 cm Din 



19512 Ga r a i t ur a za 19513 Garnitura za 
krevete, sa stojeći se krevete, iz gobelm 
iz dva krevetna po- tkiva, sastoTeći se iz 
kriv ča i jednoga stol* dva krevetna pokrivača 

ujaka, iz dobrog pa- i jednog stolnjaka, u 
muka u crvenkastoj ili lijepim zelenkastim, 
zelenkastoj boji plavkastim i crvenka- 

Dln 220. - stim bojama Din 340.- 


19314 Pokrivšč pa- 195$ Pokrivač pa- 19516 Pokrivač „Ti- 19517 SI amnjačkjz 
mučni u sivoj boji sa mučni u tamnoj sivoj gar“ u siv oj^ boji sa J^ vehcina : ^ 

bordurom, vel. 130X175 boji 'sa bdtđtfrom, ,vl. bordurom 120X180 nnviS) cm R S 25 _ 

Din 32 — 120X190 Din 35 - Din 38 — 110X190 cm Din 25.- 

Uobu razašiljemo pouzećem . Jamčimo za ispravnu valjanost naše robe. 
jl jeo roba ne odgovara , primamo JU natrag 1 vraćamo novac , Pošiljke 
Iznad mn 250 šaljemo franko. 


tC S t MM M* JL 


Otpler, Zagreb 






KUCTUHNl SVIJE! 


nanio 

Sirotinja i radio. Mnogo se govori 
i piše o utjecajima krize na ovu ili 
onu granu proizvodnje. Međutim ri- 
jetko se misli o zlu, do kojega kriza 
dovodi dušu čovjeka. Kriza budi u čo- 
vjeku zvijer isto, kao što ju je budio 
rat. Ona u čovjeku izazivlje grubu 
sebičnost, koja je kadra da uništi naj- 
dostojnije duševne vrednote, koje je 
postigao polagani i teški rad od hi- 
ljada godina. Stoga u današnje vri- 
jeme treba da s velikom radošću po- 
zdravimo svaki znatniji izraz nese- 
bičnosti i plemenitosti. Jer što više 
zabljesne tih pflamičaka ljubavi prema 
bližnjemu, to ćemo jasnije vidjeti put 
k sretnom riješenju gospodarske kri- 
ze, Vidjet ćemo put Bratstva i Milo- 
srđa. Tamo, gdje nas često varaju 
»staklo i oko mudraca«, ne vara nas 
mudrost ljudskog srca. Takva srca 
nalazimo u jednom poljakom radni- 
čkom društvu u Lođi. Poljski radio 
naime vodi opću dobrotvornu akciju 
za pomaganje sirotinje. Toj se akciji 



svim silama pridružilo to radničko 
društvo, koje se zove Lođska obitelj 
radija. Na Čelu tog društva nalazi se 
neki željeznički zanatlija, a njegovi 
su Članovi ljudi teškog i preteškog ra- 
da, čak i nezaposleni. Ti siromašni 
ljudi otkidaju sebi od usta, da bi spu- 
stili koji novčić, istinski »uđovičji 
novčić« u dobrotvornu »hođsku po- 
štansku škrinjicu, poljskog radija.« 
Premda i sami oskudijevaju u novcu, 
ipak daju novčane priloge za one, 
koji su još bij ednij i od njih. De 9 i se, 
da se u nekoj sedmici od njih samih 
sakupi oko 1000 zlota t. j. oko 6.000 
dinara. To je ogromna svota, jer se 
u Lođi naročito osjeća kriza. Ti ple- 
meniti bijednici najdublje su shvatili 
velike dobrotvorne svrhe »poštanske 
škrinjice poljskog radija«. Ali nije to 
sve! Oni su dobrim dijelom doprini- 
jeli, da se u tom gradu podigao za- 
vod za siromašnu djecu slijepaca. Oni 
čak namjeravaju da od tog zavoda 
stvore sedmo utočište slijepaca u 
Poljskoj. To su upravo djela duhov- 
nog junaštva, na koja s velikom griž- 
njom savjesti moraju gledati svi oni, 
koji imadu i odviše, a ne daju onima, 
koji nemaju ništa. 

KNJIŽEVNOST 

Božidar Širola: FUĆKALICE, s v i- 

raljke od svježeg drveta, 
Etnološka biblioteka, ure- 
duje p r o f. VI. T k a 1 č i ć, k n j i- 
ga 15., izdaje Etnološki Mu- 
zej u Zagrebu, 1932., str. 38. — 
Prvak među suvremenim hrvatskim 
glazbenicima proučava nesamo zna- 
čajke hrvatske narodne glazbe uži- 
vlj avaj ući se u svom stvaranju posve u 
njezin duh, nego se bavi i proučava- 
njem onih glazbala, na kojima naš 
narod svira. Tako je među ostalim 
svratio pažnju i na fućkalice, koje 
dječaci u proljeće izrađuju od kore 
raznog drveća. Najobičnije su vrbove 
fućkalice, koje je svaki od nas u dje- 
tinjstvu izrađivao. Širola je napisao 
ovu zanimljivu knjižicu o svim mogu- 
ćim fućkalicama, u kojoj je prikazao 
sve vrste, njihove karakteristike, ka- 
ko se izrađuju i upotrebljavaju. Kako 
baš sada u proljeće nastupa opet se- 
zona takvih fućkalica, sigurno će i. 
ova knjižica pobuditi mnogo zani- 
manja.-. ~ Dr A. 

Dr Vinko Esih: ZARADE I POSLO- 
VI NAŠIH ISELJENIKA, p r i log p o- 
z n a/v a n j u naše e migracije, 

% a g re b, 1932. — U ovoj krij ižići do- 
bivamo lijep pregled naših iseljenika 
u Argentini, Braziliji, Chile-u, Uru- 
gvaju, Boliviji, Peru, Paragvaju, Sje- 
dinjenim Državama Sjeverne Ameri- 
ke, Kanadi, Južnoj Africi, Australiji, 
Novoj Zeland! J-i, Francuskoj, Belgiji, 
Holandij i, Njemačkoj i Turskoj. Taj 
kratki pregled onih naših ljudi, koji . 
su raštrkani daleko od domovine pro- 
bijajući se ondje od nemila do ne- 
đraga, zaslužuje opću pažnju. 


Ima li peć vaše dijete 

»MA \ C V MCA n OS Tf* 


JE Cl VAM POZNATO? 

1. Koji je hrvatski književnik ro- 
dom Francuz? što je napisao na hr- 
vatskom jeziku? 

2. Tko je u hrvatskom jeziku napi- 
sao prvu povijest zemalja, u koje se 
naseliše Hrvati i Srbi? Kako se na- 
zivlje to djelo? 

3. Koje je krsno ime hrvatskog sli- 
kara Celestina Medovića? Odakle je? 

4. Kako je podijeljena Svajcarska? 

5. Koji je hrvatski naziv za talijan- 
ski grad Ancona? 

6. Što znači hrvatsko ime trećega 
godišnjeg mjeseca, ožujka? 

7. Što znači latinsko ime trećega 
godišnjeg mjeseca, marta? Je li on 
vazda bio treći godišnji mjesec? 

ODGOVORI NA PITANJA 
IZ PROŠLOGA BROJA. 

1. Borko je bio prvi hrvatski knez, 
koji se pokrstio. On se sa hrvatskim 
narodom zakleo papi, da ne će napa- 
dati tuđe zemlje i narode i da će sa 
svakim živjeti u miru. 

2. Hrvatski je književnik Ante Eve- 
tović pisao pod književnim imenom 
»Miroljub«. Rođen je 1862., umro je 
1921. Pripada bunjevačko-šokačkoj 
grani hrvatske književnosti. 

3. Nekada se Zagrebačka gora na- 
zivala Medvednica. To joj je narodno 
ime. Prvi ju je nazvao Gebirg Sagrab 
Baldazar Hacquet u djelu »Orcytogra- 
fya carniolica«, tiskanu u Leipzigu, 
1789. Po njemu se kasnije ovo ime sve 
češće piše i u drugim djelima. U doba 
austrijskog samovlada u Hrvatskoj 
njemačko Agramer Gebirge, na hrvat- 
ski prevedeno Zagrebačka gora, isti- 
sne hrvatski narodni naziv Medved- 
nica. 

4. Po mišljenju dra Josipa Brun- 
šmida, hrvatskog učenjaka, stari Sir- 
mium, hrvatska Srijemska Mitrovica, 
bio je glavni grad Gepida, propalog 
germanskog naroda. Dalje, da su tu 
kovani i novci gepidskog kralja Ku- 
nimunda, kojih se tu i našlo. (Kuni- 
mund je poginuo 567. u ratu s Lango- 
bardima.) 

5. Francuski, kralj Ljudevit XIV. 
(vladao od 1643. do 1715.) bio je od 
laskavaca nazvan »Kraljevsko sunce,« 
jer je bio u francuski dvor uveo ne- 
viđeni raskoš, za što se godišnje tro- 
šilo oko 40,000.000 livara. U to je doba 
čitav godišnji prihod francuske dr- 
žavne blagajne iznosio oko 100,000.000 
Hvara. 

6. Frizi su mali germanski narod u 
Hplandtji, sjeverozapadnoj Njemačkoj 
i po otocima Sjevernoga mora. Sve- 
učilište im je u Groningenu. 

7. Od hrvatskih književnih časopisa, 
koji danas izlaze, najstarija je »Hr- 
vatska Prosvjeta«, jer izlazi Već 20 
godina bez prekida. Izdaje ju Kolo 
Hrvatskih Književnika, koje slavi ove 
godine 20. godišnj icu svog opstanka. 
'»Hrvatskoj Prosvjeti« bio je prvi ure- 
dnik Petar Grgeč, drugi dr Ferdo 
Rožić, treći dr Ljubomir Maraković, a 
danas je ufeđtije urednički 'odbor, u 
kojem su Ljtiborriir Maraković, Petar 
Grgeč i Hijacint Bošković. 


Natječajna zagonetka »OBITELJI« za ožujak 



KROMOVANJE kovinskih predmeta 

(po sistemu prof- chem. Dru PFANHAUSERA IZ LEIPZIGA) 


kao 

crkvene kadionice, 
posade za svetu vodu, 
crkvene svijećnjake, 
jedaćeg pribora, 
raznog posuđa, 
armature i pipa, 
pokućtva iz kovine, 

f ladila, alata, 
irurških sprava, 
munjovoda, vaga, 
kvaka, okova i t. d. 

NARUDŽBE SE 


kromovani predmeti 
imadu : 

1. oku ugodan srebrnkasto plati- 
nasti sjaj. 

2. veliku trajnost i otpornost protiv 
vanjskog utjecaja. 

3. silnu tvrdoću, a zadržava svoj 
sjaj u visokoj temperaturi. 

4. nije ih potrebno čistiti kao ni- 
kal j, ne oksidiraju, zadrže dugo 
kromov sjaj. 


kao 

dijelova 

automobila, 

aeroplana, 

motocikla, 

autobusa, 

tramwaya, 

bicikla, 

sklizaljki, 

parobroda, 

strojeva, 

oruđa, i t. d. 


IZVRŠUJU UZ SOLIDNE CIJENE KOD TT. 


A. HARU2ZI nasljednici ZAGREB, 


F,RANKO PANSKA ULICA BROJ 9. — TELEFON BROJ 27-59 


U našoj se knjižnici nalazilo više 
raznolikih ilustriranih knjiga. Dok 
smo jednoga dana pošli na šetnju, 
ostao je kod kuće sam bratac Ivo. Do- 
šuljao se do knjižnice i iz jedne ilu- 
strirane nepoznate knjige istrgao Je- 
dan list sa slikom pa ga škarama iz- 
rezao u 15 komada. Te komade evo 
ovdje iznosimo. Mi smo se mučili i 
nikako ih nismo mogli složiti zajedno, 
pa ne znamo, iz koje je to knjige 
bratac Ivo istrgao. Stoga molimo naše 
čitatelje, da oni pokušaju složiti iz 
ovih komadića pravu sliku. Među one, 
koji pošalju pravilno rješenje i na- 
pišu po jednu adresu, na koju se može 
slati »Obitelj« na ogled, bit će razdi- 
jeljeno 10 nagrada. Glavna nagrada 
bit će originalni portret odgonetača 
izrađen od umjetnika Anatola Serge- 
jeva. Rješenja s adresom treba poslati 
na Uredništvo do 20. ožujka. 

RJEŠENJE NATJEČAJNE 
ZAGONETKE ZA VELJAČU. 

1. Lav. 2. Slon. 3. Koza. 4. Kokot 
5. Orao. 6. Pas. 7. Kobac. 8. Zelembać. 
9. Konj. 10. Roda. 11. Deva. 12. Žaba. 
13. V6. 14. Noj. 15. Medvjed. 16. Kor- 
njača. 

Kako nije nitko poslao potpuno do- 
bro rješenje, prva nagrada ovoga pu- 
ta ostaje nepodijeljena. 

Drugu nagradu (slika: originalni ra- 
dirung u bojama) dobila je za najpri- 
bližnije rješenje Zorka Sever. Dalje 
su nagrađeni: Ema Carević (tri knji- 
ge), Zlata Bogović i Ružica Klas (dvi- 
je knjige), Josip Oštrić (sliku). Po 
jednu knjigu dobili su: Ljudevit Fle- 
gar, Knežević Ante, Magdalena Mr- 
konjić, Kr. Šeparović i N. Markovac. 

ŠAH 

PROBLEM BROJ 11. 

1. C. J. Vainwrigh 



Bijeli matira u 2 poteza. 


Domaći proizvod 

KOVČEZI 

u 8 v i m veličinama 

TOME U SPISE (MTEHTA$E), HOVUKKE, TSMitE 

za dame i sve vrsti kožnate robe 

JOSIP FCZY, ZAGREB, 

Masarykova ulica broj 10 

ŽENSKI 

n U C N 1 U A D 

POKRIVAČI ZA DJEČJA KOLICA, 

Sve stvari, koje okružuju dijete, 
treba da budu vesele i vedre. Odijelo, 
pakućtvo, v suđe, treba da je ukrašeno 
veselim motivima cvijeća, igračaka i 
životinja. Djeca vole osobito životinje. 
Na svim igralištima i šetalištima su- 
srećemo djecu, kako nose sobom me- 
dvjede, kuniće, .pse, mačke i druge ži- 
votinje iz sukna ili drva. Zato je vrlo 
zgodno, da pokrivače za dječje kre- 



vete i kolica ukrašujemo siluetama 
njihovih ljubimaca iz životinjskoga 
carstva. Likove životinja izrežemo iz 
•kakve debele mekane tkanine da bude 
što više reljefno i prišijemo na pokri- 
vač. Oči, brkove i kljun, možemo izve- 
sti svilom. Boju tkanine izaberemo 
prema boji životinje. Za pile i patku 
uzmemo žutu boju, za janje bijelu, za 
miša sivu itd. Često puta će upravo 
taikav pokrivač biti razlog, da dijete 
ne će plakati, kada ga mećemo u kre- 
vet, jer će na njemu naći vesele slike 
svojih najmilijih životinja. I. M. 

MAJKA I DIJETE 

Igračke na mjesto! Djetetu je pri- 
rođeno da se igra. U igri dijete raz- 
vija tjelesni i duševni život. Igrom 
napinje mišiče i kosti, igrom pokreće 
čitavo tijelo. Igrajući se dijete motri 
predmet po predmet, otkriva poje- 
dina svojstva, utvrđuje bitne razliike, 
spoznaje vrsnoću i vrijednost pred- 
meta* pa ih prema tomu odabire za 
igru. Dijete pri igri misli, ćuti i hoće. 
Stoga je dječija igra od vdike uz- 
gojne vrijednosti. 

Kada bi roditelji sve to shvatili i 
znali, mnogo bi više pri dječhjoj igri 
sudjelovali. Najmanje pak, što se od 
roditelja traži, jest to, da djecu pri 


SVIJET 

igri nadgledaju, pomažu i upućuju. 
Na jedno treba da naročito paze. Ro- 
diteljima je dobro poznato, da se dje- 
ca ne zadovoljavaju samo gotovim 
igračkama, nego da ih i sama vole 
sastavljati i praviti. Pri tom crtaju i 
bojađišu, režu i izrezuju, grade i raz- 
građuju. Gdje je rada, tu je i alata 
i raznoga materijala. Tu je svega i 
svačesa, a najviše nereda. Dok se di- 
jete igra, ne može drugačije ni biti. 
Ali, kada igra prestane, treba da je 
sve u redu i sve na svome mjestu. Ovo 
djeci baš ne prija. Red poslije igre 
s drage volje prepuštaju majci ili slu- 
žavki. A ove ga i izvršuiju, ali s nego- 
dovanjem, prigovorima i psovkama. 
A dijete? Čuje i ne čuje, mari i ne 
mari. Sutradan će i opet biti tako, 
ikako je i danas bilo. 

To je kućno zlo, koje valja odstra- 
niti. A kako? Djecu valja za rana pri- 
učavati na potpuni red. Od toga za- 
visi budući smisao za izvršivanje du- 
žnosti i za osjećanje ljepote. Kuća, 
koja ne uči djecu redu i čistoći, ko- 
lijevka je i leglo svih onih zala, koje 
nered i nečistoća sa sobom nose. Ako 
djeca ne će reda, ima dosta uzgojnih 
sredstava, da se njihovo nećkanje pre- 
obrati. Postupati treba promišljeno i 
dosljedno, a izbjegavati psovke i silu. 

Prije svega treba da za spremanje 
igračaka imaju djeca stalno i odre- 
đeno mjesto. Za to je najzgodniji ka- 
kav sanduk u kutu nikome na putu. 
To se mjesto ne smije ni u kojem 
slučaju mijenjati, jer svaka promjena 
vuče za sobom nered. Na stalnom i 
određenom mjestu neka vlada stalan 
i određen red. Papiri, Ijepenke, kon- 
ci, drvene stvarce i ostale sitnice tre- 
ba da su u povećoj kutiji. Škare, igle, 
čekić, kliješta, žice, čavli i druga ko- 
vinski predmeti neka su u posebnoj 
čvrstoj (po mogućnosti drvenoj) ku- 
tiji. Jedna i druga kutija imaju u 
sanduku svoje mjesto, koje je odije- 
ljeno od većega prostora za razne 
vrsti igračaka. Ove opet treba da su 
odjelito složene tako, da ih dijete 
m-ože u svako doba vaditi i vratiti 
bez smetnje drugim stvarima u san- 
duku. Gdje je u kući tako uređen san- 
duk i gdje se nad tim vrši nadzor, di- 
jete će rado i bez opomene držati red 
i Čistoću. Gdje toga nema, jer za to 
roditelji ne mare, bit će igračaka u 
svakome budžaku kuće. A povrh igra- 
čaka bit će tu i nečistoće, pa eto vike, 
psovke, udaraca i plača. 

Za sve to prvo je pitanje: tko je 
kriv? Ako su roditelji krivi, kako je 
doskočiti. Ako li su djeca kriva, tre- 
ba krivnja tražiti razloge, pa ih onda 
s ljubavlju i strpljivošću svladavati 
i napokon onemogućiti. U tom slu- 
čaju prvi je postupak: sudjelovanje 
roditelja pri spremanju igračaka. Čim 
djeca prestanu igrati se, treba ih po- 
zvati veselim uzvikom: igračke na 
mjesto! Ne će li na prvi zov, treba ih 
blagohotno povesti na mjesto igra- 
nja, dati im naloge i pomoći im kod 
spremanja i čišćenja. Tako danas, ta- 
ko sutra, pa i prekosutra. Ne po- 
mogne li takav postupak, možda će 
pomoći upotreba nagrade, kako to 


Emancipirajte se 
od inostranih proizvoda, u 
tome leži Vaft patriotizam 

DINARA 6*— 

SALVODONT 

pasta za zube, bijeli zube, odstranjuje 
i rastapa zubni kamen. — Proizvodi : 
Drogerija 8ALVATOR 
Zagreb, ilioa 61 — Vlasnik M. F. J. Segedl 
Kod narudžbe od 12 tuba uz izrezak 
ovog oglasa cijena tubi Dinara 5*— 


neki roditelji čine. Tu treba uvesti bi- 
lježnicu, u koju će se dnevno (dok 
je to potrebno) bilježiti urednost i 
neurednost djece. Za svako dijete tre- 
ba jedna stranica sa tri rubrike: prva 
za datum, druga za »urednost«, treća 
za »neurednost«. Ako su djeca odmah 
na prvi poziv spremila igračke i ure- 
dila mjesto za igranje, treba im u ru- 
briku »urednost« staviti križić. Ako 
se dogodilo protivno, treba im u ru- 
briku »neurednost« staviti vodoravnu 
crticu, koja će se prekrižiti okomito 
crticom tek onda, kada djeca budu 
uredna i poslušna. Od broija tih kri- 
žića neka roditelji stvore pogodbu 
za nagradu. Ako ni ta pogodba ništa 
ne može, onda će na njezino mjesto 
doći prijetnja, da će za izvjestan broj 
neprelkriženih crtica nastupiti kazna 
oduzimanjem pojedinih igračaka. A 
to će jamačno koristiti, jer su i igra- 
čke uslov srećnoga dječijeg života. 

A. C. 

DOMAĆICE 

kupujte potrebitu sta- 
klarsku i porculan- 
sku robu u staklani 

R. PASARIĆ, ZAGREB, 

Ilica 5 Hica 5 


ČISTOĆA LICA 

Lice, koje je pano bobaljica, prištića, 
Hšaja 1 sunčanih pjega, Dokazuje 
premalo njege i pažnje za njega 



Slike pokazuju, kako se dade nečisto i zane- 
mareno lice gospodja ili gospode sa njegom 
opet očistiti, poljepšati i da se samo malo 
dnevno uzme vremena za njegu lica. Ako 
je lice suho, tad valja da se upotrebi masna 

MANDULA II 

pom.da za lice II % ffi” 
Proizvodi i u promet stavlja stara 
KAPTOLSKA LJEKARNA SV. MARIJE 
osnovana god. 1599. Vlatko Bartulić, 
Zagreb, Dolac kraj Tržnice. Dobiva se 
u svakoj ljekarni 


Za svoja djecu odmah naručite 


„MACU MLADOST" 

NAPISAO JERONIM KORNER — ILUSTRIRAO FR. MIROSLAV ĆOSIĆ 


Neki je dobri dječak jako volio svoga oca. 
Jednog se dana njegov otac teško razbolio. Li- 
ječnici su mu predskazivali skoru smrt. Kad je 
dočuo dječak od svoje babe, da će mu njegova 
dobra oca ugrabiti smrt, brižne u gorki plač i 
nije se za dugo mogao umiriti. Tako tužan izišao 
je tog dana iz kuće. Nije htio da njegov otac 
gleda njegovu tugu. Nije naime želio da mu 
otešča i tako teške zadnje časove života. Otišao 
je iz sela prema jednoj šumi i kad se približio 
visokoj travi, cvijeću i drveću, kojemu se na gra- 
nama ljuljalo sunce, sjedne u debeloj hladovini 
stoljetnih hrastova. Ptice su veselo pjevale i svu- 
da gdjegod se okrenuo bilo je veselo. »Ta pro- 
ljeće je,« reče u sebi dječak, »i sve je radosno, 
samo sam ja tužan.« I niz njegovo lice skotrljaše 
se dvije tople suze i pomiješaše se s rosom na 
travi. 

»Što je tebi, dječače, da plačeš?« pitale su do- 
bre, mekane trave. Vidiš, kako smo mi radosne, 
iako znamo, da nas svaki korak čovjekov može 
pogaziti i ubiti.« 

Dječak im ispriča svoje jade. 

»Mi ćemo ti pomoći,« rekoše trave. »Svaka će 
ti od nas istisnuti malo svog soka, koji ti dobro 
pomiješaj i daj svome ocu da pije. On će od toga 
ozdraviti.« 

»A u čemu ću ponijeti te sokove,« upita dječak, 
a trave odgovoriše: 


NJEGA LICA I PUTI 

Bez njege jest mladost rugoba trajna, 
Sa njegom jest mladost ljepota bajna 

Razlika u izgledu istog lica: 


Bez njege Prolazna njega Redovita njega 

Kroz stoljetna iskustva preporučamo za njegu lica ono 
što je uistinu najbolje za njegu masnog lica, a to jest 

MANDULA CREMA ZA LICE 

koja čisti lice od nabora, bobuljica, prištića, lišaja 
i od sunčanih pjega. Cijena lončića Din 15*—. Novo- 
derma sapun Din 10*—. Proizvodi i stavlja u promet 
stara g. 1599 osnov. KAPTOLSKA LJEKARNA SV. 
MARIJE, ljek. V. Bartulić, Zagreb, Dola<? kraj Tržnice 


»U jednoj tikvi, koju je netko izgubio, a koja 
se među nama sakriva, da je sunce ne peče.« Za- 
tim mu trave pokažu tu tikvu, koju dječak uzme. 
I dok je on držao tikvu u svojim rukama, trave 
su mu istiskale u nju svog soka. 

»Hvala vam, drage trave,« zahvali im se dje- 
čak. »Ne dao Bog da vas itkp pogazi.« 

Nato on sakupi trnja, poslaže ga oko one trave 
i svu je ogradi, da je ne bi tko zgazio. 

Trave su mu se za tu njegovu dobrotu tako 
glasno i veselo zahvaljivale, da ih je čula jedna 
ptica, koja se daleko od njih ljuljala na grani i 
divila plavom nebu. Ona doleti iznad trave da 
vidi, čemu tolika graja. To je bila jedna ča- 
robna ptica, ljubimica neba. Kad je doznala za 
nevolju i plemenito djelo dobroga dječaka, od- 
lučila mu je i ona pomoći. 

»Kako je tvoj otac teško bolestan, te mu je taj 
lijek odmah potreban, ja ću učiniti, da on taj 
lijek odmah dobije,« reče ptica. 

»Kako?« začudi se dječak. »Ti mu ne možeš u 
kljunu odnijeti ovako tešku tikvu.« 

»Ne, ali ja ću učiniti, da on tu tikvu sa lijekom 
sada dobije, jer ja sam čarobna.« Na to ona po- 
digne svoj kljun k nebu i zavapi: 

»O, dobro nebo, pomozi ovog dobrog dječaka. 
Daj, da se ova tikva sa lijekom stvori u ovaj čas 
kod njegova teško bolesna oca.« 

»Ja ću tvojoj želji udovoljiti, ali znaj, da kad 
otac dječakov ozdravi, ne će imati odakle da 
živi.« 

»Zašto?« upita zaprepašten dječak. 

»Zato, jer je toliko potrošio na liječnike i lije- 
kove.« U taj čas tikva iščezne i dođe dječakovu 
ocu u ruke, koji je, gonjen nekom silom, ispije 
i ozdravi. 

Dječak se rasplače na riječi plavoga neba, ali 
ga ptica brzo umiri. 

»Ne plači, dobri dječače,« govorila mu je pti- 
ca. »Ja znam za način, kako ćemo doći do no- 
vaca. Ti i tvoj otac imat ćete svega u izobilju.« 

»Kako? Molim te kaži!« reče razvedren dječak. 

»U ovoj šumi nalazi se srebrnkasti izvor, kraj 
kojega se uzdiže visoko, plavo drvo. Ja ću te 
povesti k tome drvu i ti ćeš s njega otrgnuti 
jednu šibu. Ta šiba ima tu moć, da svojim dodi- 
rom pripitomi divlje zvijeri i nauči ih svakojakim 
vještinama i majstorijama. Ti ćeš tom šibom pri- 

pitomiti nekoliko vukova i s njihovim ćeš igrama 
zaraditi silne novce.« 

»Ali mene je strah da se približim vukovima.« 

»Kad ćeš imati tu šibu u ruci, oni ti ne će moći 
nauditi.« 

»Ipak, ja te molim, da budeš ti onda sa mnom.« 

»Hoću, hoću,« pristane ptica, »jer si dobar 
dječak.« 

Pozdravivši se s travama uputiše se k plavom 
drvu sa šibama pitomosti. Hitali su, da bi stigli 
k tome drvu prije noći, ali ipak, zatekla ih je noć 
na putu. Kad su ušli u onaj dio šume, gdje je 
drveće bilo tako gusto, da bi u tami udarili sad 
o jedno, sad o drugo drvo, opaziše nekoliko pari 
svijetlih očiju, kako netremice u njih bulje. To 
su bili vukovi. Kad to vidje ptica, pjevucne i od- 
jednom se u rukama prestrašenog dječaka stvori 
čarobni štap. 

»Kad budu vukovi na tebe nasrtali, ti ih samo 
dirni tim štapom i odmah će crknuti.« 

Nije to ni dorekla, a jedan se vuk zaleti prema 
dječaku. Ali dječak ga dirne štapom, i vuk po- 
gine. Kad su to vuci vidjeli, razbježaše se bez- 
glavce po šumi. Samo je jedan vuk ostao, kojeg 
su vukovi zvali ludim. On se nije bojao dječakova 
štapa. Ipak še nije usuđivao da ga napadne, tek 
je u njega piljio svojim velikim svijetlim očima. 
Dječak i ptica nastaviše svoj put, jer drvo sa 
šibama pitomosti nije već bilo daleko. Kad su 
prolazili pokraj ludog vuka, opaziše, kako u svo- 
jim šapama drži malu vjevericu. Vidjelo se, da 
ju je želio pojesti. Samo se htio njome malo po- 
igrati prije toga, a sirota vjeverica je samo 
drhtala od straha. Kad to spazi dobri dječak, 
bilo mu je žao male životinjice, te ubije vuka do- 
dirom svog čarobnog štapa. Vjeverica radosno 
skokne na jedno drvo i od sveg srca zahvali se 
dječaku. Uto se čulo zavijanje tako strašno i tako 
jako, da se cijela šuma tresla. Vukovi su se saku- 
pili u velikoj gomili, da osvete svojeg druga. Ra- 
čunali su, da čitavu vučju vojsku ne će moći svla- 
dati dječakov štap. 

»Dječače dobri, ubit će te toliki vukovi,« za- 
pišti ptica, uzdrhtala od straha. 

A i dječak se bome bio uplašio. Jer dok bi on 
jednog vuka ubio sprijeda, drugi bi ga straga 
usmrtio. 

»Znaš što?« sjeti se ptica. »Popni se na drvo. 
Vukovi se ne mogu gore popeti, a ne će te ni 
vidjeti u ovoj tami.« 

Dječak posluša svoju mudru pratilicu i popne 
se na drvo. Ipak, kako je bila proljetna noć sa 
mjesecom i zvijezdama, vukovi opaziše dječaka. 

»Da li je široko deblo?« upita najstariji vuk. 
»Ja ne vidim najbolje.« 

»Nije baš široko,« uzvratiše ostali. 

»E, onda će svaki od nas svojim zubima od- 
gristi komad debla na jednom istom mjestu. Da 
je deblo široko, mogli bismo ga iščupati, ali kad 
je usko mi ćemo ga srušiti na drugi način.« 

»Odlično,« odobriše vuci. »Kako se mi nismo 
toga sjetili? Ta to je tako jednostavno.« 


Debele su se šape polako približavale drvu. 
Nisu se žurile. Vuci su išli polako, jer im dječak 
nije mogao umaći. Išli su i uživali u misli, kako 
će mu se osvetiti, zavijali su, da je bila strahota. 

Najstariji vuk prvi zarije zube u deblo i otkine 
dobar komad drva. Za njim to isto uradiše dva- 
desetina vukova i stablo se već počne rušiti skupa 
sa dječakom na zemlju. Vukovi su se već nasla- 
đivali smrću dječaka i slina im je curila na nju- 
ške. Ali u zadnjem trenutku, prije nego se stablo 
dodirnulo zemlje, dječaku uspije da se uhvati za 
jedno drugo drvo, koje se nalazilo u blizini. Me- 
đutim kako je dječak ispružio ruke, da se uhvati 
tog drva, ispadne mu čaroban štap iz ruke. 

»Sad si pogotovo propao,« zavijali su vuci. 
Oni su tada počeli da lome drugo drvo, na kojem 



je sav u strahu čučao dječak. Drvo je padalo 
s bijednim dječakom. 


»Sad si naš. Sad nam ne ćeš pobjeći,« bijesnili 
su vukovi. 

»Ah, kako ću ga spasiti« pitala se ptica. »Do- 
bro nebo, daj da se sjetim one pjesme, koja ima 
veliku moć,« molila se ptica nebu. I u istom tre- 
nutku ona se sjeti te pjesme. Kad je zapjeva, po- 
digne se čarobni štap sam sa zemlje i počne ubi- 
jati vukove oko dječaka, koji je, obamro od 
straha, ležao na zemlji. 

»Spašen sam!« pomisli radosno dječak. 

»Hvala ti, neizmjerna ti hvala, dobro nebo,« 
pjevala je ptičica. 

»Ja uvijek štitim one, koji su dobri,« uzvrati 
nebo. 

»Dječače,« uskliknu ptica. »Nebo te je spasilo.« 

»Ah, kako da ti se zahvalim, dobro nebo?« 
zapita dječak. 

»Budi dobar, kao i dosad. Tim ćeš mi se naj- 
ljepše zahvaliti. A sad neka te vjeverica sakrije 
u svom dvoru,« reče sveznajuće nebo. 

(Svršit će se.) 

Bez novaca. »Sa 28 hiljada dinara 
otvorio sam lijepu malu trgovinu.« 

»A ja poznajem jednog, što je bez 
novaca otvorio zlatamu.« 

»Ali gdje je taj sretnik?« 

»U tamnici!..;« 

Kupanje u moru. »Jeste li se oku- 
pali ?« 

»Ne! otišao sam na plažu, ali je u 
moru <bio već netko dnugi! . . .« 

Obećanje gostioničara. »Vama kao 
novom konobaru ne mogu dati ništa 
ove godine. To znači, da ću vam do 
godine podvostručiti platu.« 

Praktičan konobar. »Stidite se, či- 
stite tanjur rupcem!« 

»Da, ali je rubac već prije bio za- 
mazan.« 

U kuhinji. Gospodarica čuje iz ku- 
hinje lomljenje tanjura i zaviče slu- 
škinji: 

»Što to radiš, Katice?« 

»Ništa, milostiva! Već je sve uči- 
njeno.« 

Ispravna molba. »Molim vas lijepo, 
dajte mi zubnu pastu za kovine.« 

»Kako? Kako? Za kovine?« 

»Što se čudite? Moja žena ima 
zlatne zube.« 

Popust. »Što stoji ovaj šešir?« 

»300 dinara.« 

»Mnogo! . . .« 

»Ja vam ga dajem za 270.« 

»I ja vama!« reče mušterija i na- 
pusti dućan. 

Snašao se. Konobar: »Gospodine 
šefu, u restauraciji je čitava uzbuna, 
gosti hoće da govore neposredno 
s Vama. Šta da radimo?« 

Šef: »Dajte im pritužnu knjigu.« 

Konobar: Već smo im dali, ni- 
šta ne pomaže.« 

Šef: »Dajte im još dvije. Valjda će 
biti dovoljno.« 

Tragedija u višekatnici. Glas odo- 
zdo: »Tko to pljuje odozgo?« 

Glas odozgo: »Oprostite, to je 
bila krupna suza, nisam se sjetio, da 
ne smijem na prozoru plakati!« 

U kazalištu. Redatelj (glumcu): 
»Više života, gospodine Vojmile; u 
vašem umiranju nema nimalo života.« 

Kod zubara. Prvi pomoćn i k: 
»Gospodična, možete li mi dopustiti, 
da zub, koji sam Vam izvadio, zadržim 
sebi kao uspomenu?« 

Gospođica: »Zašto ne, vrlo 
rado!« 

Drugi pomoćnik (ljubomor- 
no): »Smijem li i ja jednoga izvaditi, 
gospodična?« 

Nimalo čudno. Mi ha: »To ti je 
upravo čudno, čim stupiš u sudnicu, 
već si osuđen. Posljednji put si opet 
bio u zatvoru!« 

Luka: »Šta še tome uopće čudiš? 
Kao da je samo jedan paragraf upe- 
ren protiv jednoga čovjeka!« 

Razumljivo. Učitelj: »Zašto se 
živa diže, ako toplomjer stavimo u 
vruću vodu?« 

Učenik: »Jer je odozdo peče.« 

Kod vjeronauka. Vjeroučitelj: 
»Zašto su razbojnici svukli onoga čo- 
vjeka, što je išao iz Jerusalema u 
Jeriho?« 

Učenik: »Da ga lakše izlupaju.« 

Pripreme za uspon. Ante bijaše pla- 
ninar početnik. Stoga upita gostio- 
ničara: »Recite mi, što mi ponajprije 
treba da se uzmognem sutra popeti 
na vrh planine?« 

Gostioničar: »Ponajprije treba 
platiti račun, koji ste načinili.« 



— Halo, draga Ivko, halo, jesi li to 
ti? Joj, kako to danas govoriš, ne- 
kako u basu. Zar si još prehlađena. 
Veliš, da je najgore već prošlo i da 
se već dobro osjećaš. Čuvaj se . . . Do- 
bro, nastojat ću da te što prije posje- 
tim. Već danas! . . . Nego znaš, zašto 
sam te danas zvala? Pogodi!... Da, 
ti odmah pogađaš, da se tiče »Obite- 
lji«? E, naravno... Sjećaš li se one 
priče o Dugom Martinu, koja je ove 
godine izlazila u »Obitelji«? E, baš mi 
je stigla štampana u posebnoj knjizi, 
lijepo uvezana i opremljena. Divota! 
. . . Baš je vrlo zgodno, da je posebno 
štampana! Ja ću je još jednom pro- 
čitati, pa ću je spremiti u knjižnicu 
svoje Jasnice. Ja sam joj već nabavila 
sve knjige, koje je dosad izdala Knjiž- 
nica Dobre Djece. I »Dugi Martin«: 
ide u tu Knjižnicu. Treba da ga i ti 
odmah naručih! Ta, sjećaš li se, kako 
smo ga s užitkom čitale i pričale dje- 
ci. Duhovita i lijepo pričana stvarca, 
koju rado pročita i odraslo čeljade, a 
za djecu je nenadoknadiva... Kad 
dođem, donijet ću ti je, da je vidiš, 
kako izgleda. Do viđenja! Preporu- 
čam ti, da se čuvaš! Zbogom! Do 
viđenja, draga Ivko! 



NEUGLAĐENA KOSA 

Bez njege kose nema uglađene kose, uzalud sva- 
ko češljanje, kovrčanje uvojka i pomada, za dan 
dva evo opet raskuštrane glave, divlja kosa bez 
njege, ne da se odmah ugladiti trajno već samo 
privremeno. Stoga se preporuča svakome za nje- 
gu kose, da upotrebljava samo iskušano sredstvo, 
a to jest Biljevna iscrpina od kopriva. Cijena boce Din 20 — 
Za njegu kose valja samo prokušane proizvode upotrijebiti, a takove pru- 
ža god. 1599. u Opatovini osnovana stara 
KAPTOLSKA LJEKARNA »V. MARIJE 
Vlasnik Vlatko Bartulić, Zagreb 


DOBRIJAN I NJEGOVA KUPELJ 



Kada čika Dobrijan 
»Obitelj« nam čita, 
Tada ništa ne Čuje, 
ne vidi ni pita. 


Eno krevet smjestio 
baš u kupaoni, 
a to niti ne vidi, 
jer u štivo roni. 


I kad se već spremio 
da u krevet zađe, 
odjednom se Dobrijan 
usred vode nađe. 


Joj, šta mu se dogodi! 
Nezgoda je prava! 

Iz vode mu studene 
izvirila glava . . . 

SIROTINJSKI 

MAGAZIN 


To nije nažalost kod nas, nego u Njemačkoj. Tamo postoji 
dobrotvorna organizacija pod imenom Zimska pomoć. Njoj 
različiti dobrotvori donose svoja stara iznošena odijela i druge 
odjevne predmete kao dar. Ta organizacija u različitim dvo- 
ranama -prerađuje i krpa darovane stvari. Jedno takvo odje- 
ljenje iprikazuje prva naša slika . . . U taj sirotinjski magazin 
dolaze mušterije i dobivaju uz vrlo niske cijene -sve ono, što 
im je potrebito. Nitko ne dobiia posVe besplatno. Na tai se 


način ljudi odgajaju i onemogućuje 
se profesionalno prosjačenje, kakvog 
kod nas na pr. ima napretek. Stara 
se 'odijela u posebnim prostorijama 
desinficiraju, zatim prerade i smjeste 
u skladištima. Tu i muškarci i ženske 
i staro i mlado nađe po koji komad 
odijela,, koji mu dobro pristaje... 
Očito je, da bi ovakve institucije bile 
i kod nas vrlo potrebite. 



Gore: PAPINSKI LEGAT 
KARDINAL C. BINET 

BAZILIKOM MEĐU 

ČASNICIMA PRIGODOM 
PROSLAVE 75. GODIŠNJICE 

Desno: UČENICE I. RAZR. 
OSNOVNE ŠKOLE U 
ZLATARU GLUME IGRU 
„BOLNA BEBA" 


Lijevo : 

UČENICE OSNO VN E 
ŠKOLE U ZLATARU 
PRIGODOM 
PRIKAZIVANJA IGRE 
,U TUĐINI", KOJE JE 
IZNESENA PRI PROSLAVI 

DJEVOJAČKOG 
DRUŠTVA SRCA 
ISUSOVA I 25. GODIŠNJICE 
ŽUPNIKOVANJA 
DEKANA 

IVANA MIHELČIČA 


DJEVOJKA U NARODNOJ NOŠNJI 
IZ VRBICE U ĐAKOVŠTINI 
Foto Franjo Jovanovac 



DJEVOJAČKO DRUŠTVO SRCA ISUSOVA U ZLATARU ČLANICE DJEVOJAČKOG DRUŠTVA IZ ZLATARA , 

S DEKANOM IVANOM MIHELČIĆEM, KOJI JE U IGRI „GRABROV DVOR" PRIGODOM 

PROSLAVIO 25, GODIŠNJICU SVOG ŽUPNIKOVANJA 10. GODIŠNJICE SVOGA UTEMELJENJA 


Uustrovoni tjedni fc „ Obitelj " izlazi svake nedjelje. Pretplata 30 Din na tri mjeseca, za inozemstvo 3 dolara godišnje. Pretplatu se plaća unaprijed 
Rukopisi se ne vraćaju. „ Obitelj * izdaje Konzorcij Kuća Dobre Štampe. Za izdavača i uredništvo odgovara Dr Josip Andrič, glavni urednik , Obitelji * * 
Zagreb, Trenkova /. Adresa uredništva i uprave „Obitelji": Zagreb, Trg Kralja Tomislava 21. Telefon o4-17. Cek. rač. pošt. šteti* br. 33.536. 

, Obitelj" se tiska u Tiskari Narodnih Novina u Zagrebu. Za tiskaru odgovara V. Kirin, Zagreb, Dczelićeva ul. 2. 

